1. The Issue. One who gets an עליה has to read מתוך הכתב.
2. בית יוסף סימן קמא quotes תשובת הרא"ש כלל ג סימן יב and רבינו ירוחם בשם תשובת הרשב"א and שבלי הלקט סימן לו and רמב"ם תפילה יב:ח that every word must be read מתוך הכתב.
3. בית יוסף שם also quotes נמוקי יוסף מגילה כד. ד"ה ר' יהודה בשם ספר האשכול that the משנה of סומא אינו קורא בתורה is only if he is בעל קורא doing it בעל פה, but with a בעל קורא reading, he can stand next to him. Recommends this for a חתן סומא.
4. מג"א קלט:ד quotes משאת בנימין that with a בעל קורא it is מותר and אגודה allowed it if he was the only כהן. Also, ב"ח says they called סומא in front of גדולי עולם and they didn’t object.
5. ב"ח said not to call ע"ה but מג"א שם says מנהג is to be מקיל even on סומא ע"ה.
6. מחבר ורמ"א.
7. מחבר. In בית יוסף he says not to rely on נמוקי יוסף against all other פוסקים, and in שו"ע סימן קלט סעיף ג paskens that he can’t get עליה.
8. סימן קמא סעיף ב the מחבר says (from רא"ש מגילה פ"ג סימן א וסימן י) that if the עולה doesn’t read with the קורא it is ברכה לבטלה.
9. רמ"א. דרכי משה סימן קמא אות א' quotes מהרי"ל that the מנהג is to give a blind person an עליה, but says that the בית יוסף is correct, yet paskens in שו"ע קלט:ג that nowadays we call a סומא for עליה just like an ע"ה.
10. שו"ת שיח יצחק סימן פג – this is רמ"א לשיטתו יו"ד שסא:עא that there is no longer an עם הארץ because everybody knows מקרא, this would only be true of a סומא who was born with sight and was educated.
11. ספרדים nowadays. שו"ת ציץ אליעזר חלק יא סימן י ד"ה לזאת אוסיף brings פחד יצחק ערך סומא that in most Sefardic communities it has become accepted to give a blind man an Aliya. צי"א strongly criticizes those who humiliated a blind ת"ח by objecting to his Aliya and concludes "והוא רחום יכפר עון".
12. Some details.
13. How does שומע כעונה work? שו"ת יעב"ץ ח"א סימן עה (cited by הר צבי ח"א סימן נז)says that we can’t apply שומע כעונה because even though it makes it as if the שומע said the words, it still isn’t as if he said them מתוך הכתב which is required for קריאה"ת. See הר צבי שם for application to ברכת כהנים and קידוש על הכוס and מקרא מגילה.
14. טורי אבן מגילה יט: disagrees and applies שומע כעונה to all the details as well. פסקי תשובות קלט הערה 31 points out that if this is the case, it is much better for the סומא not to say the words (which will be שלא מתוך הכתב) and rely on the listening (which has the status of מתוך הכתב).
15. The reason we need him to be able to read is so that he has some understanding of the עליה.
16. This is why מג"א says שיוכל לקרוא, but not that he is actually קורא.
17. Does he have to read?
18. ערוך השלחן קלט:ז says he has to repeat each word, against פסקי תשובות.
19. שו"ת יביע אומר ח"ד או"ח סימן ח אות טו explains that even if one sees the כתב and then says the word בתוך כדי דיבור it counts as reading from the כתב, so when בעל קורא reads, and סומא repeats בתוך כדי דיבור it is as if he read from the כתב.
20. Special פרשיות. משנ"ב ס"ק יג says not to give him Aliya for פרה or זכור. שער הציון קלט:ו says not to be מקיל with ע"ה either. Reason is that רמ"א really wanted to pasken like בית יוסף but submitted to מנהג להקל. However, with קריאה"ת דאורייתא we should pasken לחומרא.
21. שער אפרים שער א' סעיף כח adds that he shouldn’t get עליה for מפטיר of מוספין שהם חובת היום כמו ר"ח וימים טובים.

**1 - בית יוסף אורח חיים סימן קמא**

ומ"ש רבינו ומיהו אם יודע לקרות כשמקרין אותו שפיר דמי. כן כתב הרא"ש בתשובה כלל ג' (סי' יב) אם קורא עם החזן ויודע להבין ולחבר האותיות ולקרותם עם החזן מיקרי שפיר קריאה אבל שיברך הוא על מה שהחזן קורא והוא לא יקרא כלל לא יתכן עכ"ל והטעם מפני שצריך שידע לקרות מתוך הכתב מה שמקרין אותו שאסור לקרות בתורה אפילו אות אחת שלא מן הכתב וכמו שכתב רבינו ירוחם (נ"ב ח"ג כ.) בשם תשובת הרשב"א (ח"ז סי' שסא) וכן כתוב בשבלי הלקט (סי' לו) וכן משמע מדברי הרמב"ם בפי"ב מהלכות תפילה (ה"ח) שכתב שאסור לקרות שלא מן הכתב אפילו תיבה אחת וכן נראה (מההיא) מלשון תשובת הרא"ש שכתבתי וכן כתב הריב"ש בתשובה (סי' רד) והביא ראיה לדבר וכן כתב מהר"י ן' חביב ז"ל ודלא כדכתב נמוקי יוסף (מגילה כד. ד"ה ר' יהודה) בשם ספר האשכול (ח"ב עמ' 69) דהא דתנן בפרק הקורא את המגילה עומד סומא אינו קורא בתורה היינו לומר דאינו קורא על פה אבל אוקומי אינש אחרינא שפותח ורואה והסומא מברך ועומד בצדו שפיר דמי והכי מצי עביד חתן סומא עכ"ל וכן מצאתי בשם ספר אגודה דסומא כהן קורא בתורה ואין לסמוך על דבריהם נגד כל הני רבוותאא. וכבר כתבתי בסימן קל"ט (ד"ה והר"ד אבודרהם) בשם רבינו סעדיה שאם הם צריכים לזה האיש שאינו יודע לקרות שיעלה לפי שהוא כהן או לוי ואין שם אחר זולתו יראה שליח ציבור אם כשיקרא לו מלה במלה יכול לאמרה יכול לקרות ואם לאו לא יעלה ע"כ וא"ת למה יטריחו עצמם הציבור בכך ימחול כהן זה על כבודו לישראל גדול ומופלג בחכמה שיכול למחול על כבודו לאיש כזה כמו שנתבאר בסימן קל"ה (ד"ה ומ"ש רבינו) וי"ל דמיירי כשאין שם אדם גדול ומופלג בחכמה אי נמי כשאין כהן זה רוצה למחול על כבודו עסקינן וכן צריך לומר על כרחך בלוי שאינו יודע לקרות דקאמר דבשאינו רוצה למחול על כבודו לכהן מיירי שאם לא כן יקרא הכהן פעמים ולמה נטרח לקרות לוי שאינו יודע אלא ודאי כדאמרן. ומיהו יש לדחות דכל היכא דאיכא לוי ואפשר ביה עדיף טפי מקריאת כהן פעמים וכן כל היכא דאפשר בקריאת כהן עצמו עדיף משימחול כבודו לגדול ומופלג בחכמה. ואפשר דבשבתות וימים טובים מיירי שאינו יכול הכהן למחול על כבודו ולדידן אפילו בשני וחמישי נמי לא כמו שנתבאר בסימן קל"ה (קכ. ד"ה ונראה):

**2 - דרכי משה הקצר אורח חיים סימן קמא אות א**

(א) ובמהרי"ל (הל' קריאת התורה סע' ג) כתב דנוהגין לקרות סומא לספר תורה ולי נראין דברי ב"י:

**3 - שולחן ערוך אורח חיים הלכות קריאת ספר תורה סימן קלט סעיף ג'**

סומא אינו קורא, לפי שאסור לקרות אפי' אות אחת שלא מן הכתב, (ומהרי"ל כתב (יב) דעכשיו קורא סומא, (יג) כמו שאנו מקרין בתורה לע"ה)

**4 - שולחן ערוך אורח חיים הלכות קריאת ספר תורה סימן קלט סעיף ד**

כל הקורים מברכים לפניה ולאחריה, ופותח הספר קודם שיברך ורואה הפסוק שצריך להתחיל בו ואחר כך יברך; ולאחר שקרא, גולל ומברך. (הגה: ובשעה שמברך ברכה ראשונה יהפוך פניו על הצד, שלא יהא נראה כמברך מן התורה (כל בו); ונראה לי דיהפוך פניו לצד שמאלו).

**5 - מגן אברהם סימן קלט ס"ק ד**

סומא - ובמ"ב האריך להוכיח שהאידנא שש"ץ קורא מותר לקרותו ובאגודה התיר אם אין שם כהן אלא הוא וכ"כ דעת המט"מ וכ"כ בלבוש, וב"ח כתב וכבר נהגו לקרות סומא בפני גדולי עולם ולא מיחו כי סמכו על מהר"י מולין שפסק כך וכן נראה עיקר מיהו ע"ה אין לקרותו דאפי' לא הי' סומא לא היה לקרותו אלא שנהגו כך ולכן סומא ע"ה אין לקרותו עכ"ל ולא נהגו לדקדק בזה דמסתמא כל אדם יכול לקרות עם הש"ץ:

**6 - משנה ברורה סימן קלט ס"ק יב**

דעכשיו קורא סומא - וטעמו [ה] דכיון שאנו נוהגין שהש"ץ קורא והוא קורא מתוך הכתב שוב לא קפדינן על העולה דשומע כעונה:

**7 - משנה ברורה סימן קלט ס"ק יג**

כמו שאנו וכו' - ר"ל שאנו נוהגין להקל אפילו אם אינו יכול לקרות עם הש"ץ מלה במלה מתוך הכתב וע"כ מטעם הנ"ל וה"ה בסומא. ולדינא כבר כתבו האחרונים דנהגו להקל כמהרי"ל [ו] ומ"מ לפרשת פרה ופרשת זכור נכון שלא לקרותן לכתחלה:

**8 - שער הציון סימן קלט ס"ק ו**

(ו) דדין זה של מהרי"ל, כבר כתב הדרכי משה בסימן קל"ה ובסימן קמ"א שלא נראה לו, בין בסומא ובין בעם הארץ [אם אינו יכול לקרות עם הש"ץ], אלא מפני שנהגו העולם להקל בזה העתיקו הרמ"א, ולכן בפרשת פרה שיש אומרים שהיא דאורייתא, ובפרט בזכור דלכולי עלמא היא דאורייתא, נכון ליזהר בזה, ומצאתי שכן כתב גם כן בשערי אפרים לענין סומא, ופשוט דהוא הדין לענין עם הארץ שאינו יכול לקרות עם הש"ץ מתוך הכתב, ואף שהמגן אברהם העתיק בסעיף קטן א' בשם המשאת בנימין להקל בעם הארץ לענין פרשיות אלו בודאי נכון להחמיר:

**9 - שולחן ערוך אורח חיים הלכות קריאת ספר תורה סימן קמא סעיף ב**

לא יקראו שנים, אלא העולה קורא וש"צ שותק, או ש"צ קורא והעולה לא יקרא בקול רם; ומ"מ צריך הוא לקרות עם הש"צ, כדי שלא תהא ברכתו לבטלה, אלא שצריך לקרות בנחת, שלא ישמיע לאזניו. (ואפילו משמיע לאזניו ליכא למיחש, דלא עדיף מתפלה, כדלעיל סימן ק"א) (דעת עצמו).

**10 - ערוך השולחן אורח חיים הלכות תפילה סימן קלט סעיף ז**

רבינו הב"י בסעיף ד' פסק דסומא אינו קורא לפי שאסור לקרות אפילו אות אחת שלא מן הכתב עכ"ל ורבינו הרמ"א כתב דעכשיו קורא סומא בתורה כמו שאנו מקרים בתורה לעם הארץ עכ"ל וכתב זה בשם מהרי"ל כלומר דכן המנהג אף שדעתו אינו כן כמ"ש בספרו דרכי משה ע"ש וכן הכריעו גדולי אחרונים וכתבו דכבר נהגו לקרות סומא בפני גדולי עולם ולא מיחו [ב"ח ומג"א סק"ד וט"ז בסי' קמ"א סק"ג וא"ר סק"ה] מטעם דכיון דהאידנא קורא הש"ץ ולא העולה בעצמו אין חשש בזה אך עכ"פ בעינן שיקרא התיבות אחר הש"ץ [עמג"א שם] ואין תימא שזה מברך ואינו יכול לקרות ואיך יקרא אחר בעדו דשנינו בתוספתא דמגילה ובירושלמי [פ"ג הל' א'] מעשה בר"מ שקרא מיושב ונתנה לאחר ובירך עליה ופריך וכי זה קורא וזה מברך א"ר ירמיה מכאן שהשומע כקורא [ט"ז שם] אבל אין מזה ראיה כלל דהתם המברך ראוי לקרות אבל הסומא אינו ראוי וכדאמרינן בעלמא כל הראוי לבילה אין בילה מעכבת בו:

**11 - שו"ת שיח יצחק סימן פג**

מסתימת לשון הרמ"א בסי' קל"ט [סעי' ד'] לגבי סומא משמע בכד"כ, והעלה המג"א [ס"ק ד'] שאף אם הסומא גם ע"ה, בכ"ז קוראים אותו לתורה, וכדכ' המג"א שלא נהגו לדקדק בכך, וי"ל דהרמ"א לשיטתו ביו"ד [סי' שס"א סע"א] שהעלה שם בהג"ה משמיה דהריטב"א [פ"ב דכתובות] דבזה"ז אין לך ע"ה שלא יהא בקי במקרא, ולא נקרא ע"ה, ולזה שפיר גם סומא ע"ה יכולים לקראו, כי זיל בתר רובא דע"ה, והם יודעים את התורה, דהיינו שבקיאים במקרא.

וגם אם הוא סומא, אם מיירי במי שנסתמא אח"כ ולא נולד ככה, הרי היה יכול ללמוד קודם שנסתמא, ואף אם נולד ככה הרי הי' יכול לשמוע מאחרים. עיי' תשובת הרדב"ז המובא בכנה"ג (סי' רפ"ה), סומא שומע קריאת שמו"ת מאחרים, ע"ב.

**12 - שו"ת ציץ אליעזר חלק יא סימן י ד"ה לזאת אוסיף**

לזאת אוסיף לצטט לו מהכתוב בזה גם בספר פחד יצחק ערך סומא, וז"ל: וב"ח כתב וכבר נהגו לקרות סומא בפני גדולי עולם ולא מיחו כי סמכו על מהר"י מולין וכן נראה עיקר וכו' ובשנת תל"ח החכם סומא ר' בנימין אשכנזי מפראגא שבין שתי שנים היה סומא מפני הוארי"ל, בכל קהלות אשכנז ובכל קהלות איטאליאה /איטליה/ קראו אותו לס"ת, וכן במודנא קראו ר' אשר לוי לס"ת סומא אעפ"י שלא היה ת"ח וכו'. ובעיר פירארא מעשים בכל יום לקרות בתורה אפילו סומא ע"ה עכ"ל. הרי לנו עדות נאמנה להתפשטות המנהג אצל קהילות הספרדים די בכל אתר לקרוא סומא לס"ת גם לרבות בהרבה גלילות בחו"ל (על קהילות האשכנזים אין צורך להוכחה שקורים לסומא כי הרי יוצאים ביד רמ"א), ועל כן לפי דעתי לא טוב עשה בעמיו אותו ת"ח (שמזכיר בספרו) שבייש את הסומא הת"ח ומנע בעדו בריש גלי מלעלות לתורה, והוא רחום יכפר.

**13 - שו"ת יביע אומר חלק ד - אורח חיים סימן ח ד"ה (טו) ובהיותי**

וצ"ל דס"ל להרדב"ז שכל שרואה הכתב אפי' שמסלק עינו וקורא התיבה שראה תחלה שפיר דמי דחשיב כקורא מתוך הכתב. וכגון שקורא התיבה תוך כדי דבור לראיה, דתכ"ד כדבור דמי. ומש"ה אם איתא דכתיבה כדבור, כיון שראה התיבה ומיד כותבה, חשיב שפיר כקורא מתוך הכתב. ומדברי הרדב"ז הללו אנו למדים דהא דקי"ל בס"ת (בסי' קלט ס"ג) שאסור לקרות אפי' אות אחת שלא מן הכתב, אם ראה התיבה ובתכ"ד קראה בעל פה יצא. והוא חידוש לדינא. וסמך לזה נ"ל ממ"ש בעל האשכול ח"ב (עמוד סט) דאע"ג דקי"ל סומא לא יקרא בתורה, מ"מ אוקומי אינש אחרינא לקרות בצדו והסומא מברך שפיר דמי. והובא בב"י (סי' קמא) בשם הנמק"י (שכ"כ בשם האשכול). ושכ"כ האגודה. ובדרכי משה הוסיף שכ"כ מהרי"ל. ע"ש. והרי מבואר בב"י שם עפ"ד הרא"ש והטור שחייב העולה לקרות בס"ת בנחת אחר הש"צ דאי לא"ה הו"ל ברכה לבטלה. וא"כ כיון שאין הש"צ מוציאו, והסומא אינו רואה הקריאה כלל, מה תועלת בראיית הש"צ הכתב בס"ת הרי צריך העולה לס"ת לקרות ממש מתוך הכתב. א"ו שמכיון שהש"צ רואה וקורא מתוך הכתב, והסומא קורא אחריו בנחת בתכ"ד לראייתו של הש"צ שפיר דמי. אלמא דלא בעינן שהקריאה של העולה לס"ת תהיה מתוך הכתב ממש. וגם הב"י ודעימיה שחלקו על האשכול וסיעתו י"ל שמודים בזה, רק שבסומא הואיל ואינו רואה בעצמו הכתב, אין לסמוך על ראית הש"צ וקריאתו. אבל כשרואה הכתב בעצמו אפי' קורא התיבה בע"פ ש"ד. וגדולה מזו כ' הגאון מבוטשאטש באשל אברהם (סי' קמב ס"ב), שאם אין הש"צ בקי כ"כ ומעיין בספר חומש שע"י הס"ת לקרות מיד בתוך הס"ת, ומחמת המהירות מצד טורח צבור, א"א מבלי שיצאו כמה תיבות מפה הקורא קודם ראותו אותם בס"ת, נראה דשייך לומר גם בזה תכ"ד כדבור דמי, וכיון שמביט בתכ"ד בס"ת התיבות שקרא אין חשש. ע"כ. וצ"ע בזה. וע' בא"ר (סי' קמא סק"ג). ע"ש. וע' בשו"ת הלק"ט ח"א (סי' קמ). ובשו"ת שער אשר קובו (חאו"ח סי' ו). ואין להאריך.

**14 - שו"ת הר צבי אורח חיים א סימן נז ד"ה אולם בעיקר**

אולם בעיקר דברי הטו"א, דפשיטא ליה דמתורת שומע כעונה גם בשומע בע"פ מהקורא בתוך הספר, נחשב השומע כקורא מתוך הכתב, פשיטא ליה להגאון רבי יעקב עמדין לאידך גיסא, דשומע כעונה אמרו ולא כקורא מתוך הכתב. שכתב בשו"ת שאילת יעב"ץ (ח"א סימן עה) לענין קריאת התורה בסומא. שפסק המחבר (או"ח סימן קלט סעיף ג) שסומא אינו קורא לפי שאסור לקרות אפילו אות אחת שלא מן הכתב, ובט"ז (סימן קמא סעיף ג) הכריע כדעת האגודה והנמו"י דסומא שאמרו שאינו קורא בתורה, היינו משום דאין קורא ע"פ, אבל אוקמי אינש אחרינא שפותח ורואה והסומא מברך ועומד בצדו שפיר דמי, ומטעם שומע כעונה, וכתב ע"ז השאילת יעב"ץ וז"ל: מה יתן ומה יוסיף אם יהיה דינו כעונה, הלא אינו אלא עונה בע"פ וע"כ אסר הרמב"ם וכל הפוסקים ז"ל לקרות אפילו אות אחת שלא מן הכתב אעפ"י שבקי בו וקורא כתקונו, משום שכך הוא הדין דברים שבכתב וכ"ש בצבור ובברכה שלא נתקנה אלא על קריאה הגונה מתוך הכתב, ולכן אותה שאמרו דשומע כעונה אינו מועיל כ"א לפיקח הרואה בס"ת ויכול הוא לקרות מתוכו שמקרין אותו שיוצא בזה כאילו קרא בפיו אעפ"י ששותק משום דקיי"ל שומע כעונה, שבאופן כזה הרי הוא כעונה מתוך הכתב כדינו לפיכך יוצא ידי"ח בשמיעה, משא"כ בסומא שאינו רואה כלום מתוך הכתב למה תועיל לו השמיעה להתירו בדברים שבכתב ע"פ, ואם אמרו שומע כעונה לא אמרו כקורא מתוך הכתב, ובקריאת התורה לא מהני שומע כעונה אלא דוקא כשס"ת לפניו שרואה בו ושומע מן הקורא מתוכו אז אמרינן דהוי כעונה מתוך הכתב, עכ"ל.

**15 - פסקי תשובות סימן קלט הערה 31**

דכיון דאינו יכול לקרוא מתוך הכתב מצד היותו סומא או ע"ה שאינו יודע קרוא ויוצא ידי חובתו מדין שומע כעונה שוב אין מעשה בזה שיאמר בפועל יחד עם הבעל קורא ואדרבה אפשר שעדיפא שישתוק וישמע דהכא צריך דין שומע כעונה ויחשב כאילו הוא קורא מתוך הכתב וכנ"ל בהערה 29 וצריך דווקא שמיעה ולא שיקרא לעצמו בלחש, ואף שהשו"ע פסק שעולה לתורה שאינו קורא יחד עם הש"ץ ברכותיו לבטלה מ"מ לענין סומא ועם הארץ סמכינן על הראשונים והפוסקים הסוברים דקריאה יחד עם הבעל קורא אינו לעיכובא... וכן לענין האוחז באמצע ק"ש וברכותיה סמכינן על פוסקים אלו... ומש"כ המג"א ומשנ"ב דצריך שיוכל הסומא והע"ה לקרוא יחד עם הש"ץ אין כוונתם שיקרא בפועל ממש עם הש"ץ אלא סגי שיוכל לקרוא עם הש"ץ דהיינו שאינו עם הארץ גמור שאף אינו יודע לקרות אחרי הש"ץ וכעין הא דאמרינן כל הראוי לבילה אין בילה מעכבת בו. ועוד שאם הוא בגדר כזה הרי בודאי אין ברכותיו כלום ולבטלה הם כי אינו יודע כלל למה הוא עולה ואינו מבין את משמעות הקריאה בתורה... ודו"ק כל זה בלשונו של המג"א בכל המקומות הנ"ל דלא כתב "שירקא עם הש"ץ" אלא דייק לכתוב "שיוכל לקרוא עם הש"ץ". וכ"ז דלא כערוה"ש סעיף ז' דהבין בדברי המג"א דבעינן שיקרא התיבות אחר הש"ץ